| **Handicaprådet**  HR og Jura  Byrådssekretariatet  Aarhus Kommune |  |
| --- | --- |
| **Jura**  Rådhuset, Rådhuspladsen 2  8000 Aarhus C  Telefon: 89 40 20 00  Direkte telefon: 29 208402  E-mail:  Direkte e-mail:  lakl@aarhus.dk  www.aarhus.dk  Sagsbehandler:  Lars Kloppenborg |  |

# Svar på høring om ændring af serviceregler og retningslinier for bevilling af kørsel i Børn og Unge

Handicaprådet noterer sig helt generelt, at der er tale om en udmøntning af en byrådsvedtagen besparelse, som vil medføre mærkbare serviceforringelser for målgruppen og samtidig også indeholder en risiko for væsentligt øget bureaukrati i administrationen af de nye serviceregler og retningslinier.

Handicaprådet har desuden en række konkrete bekymringer:

* Ændringen af bevillingsgrundlag til individuel behandling i MSB kan medføre lange ventetider i forhold til målgruppeafklaring, afgørelser på eventuelle anker mv. Det kan især ramme de i forvejen mest sårbare og svage målgrupper.
* Der en særlig bekymring for at elever i specialklasser påføres en begrænsning i fleksibiliteten. Det kan f.eks. gælde afgangsklasser i eksamensperioder.
* Bortfald af transport til SFO i sommerferien kan ramme nogle af de i forvejen mest udsatte familier.
* Der kan være en særlig problemstilling i situationer, hvor der er delt forældremyndigheder og flere adresser, som skal indgå i planlægningen, hvor transportlogistikken ikke bør være en konfliktoptrappende faktor’.

Handicaprådet anbefaler afslutningsvist, at den konkrete udmøntning følges tæt politisk med særligt fokus på de mest sårbare målgrupper og risikoen for at besparelser på et område giver sig udslag i afledte udgifter og bureaukrati på andre områder.

På vegne af Handicaprådet

Finn Amby Polly Dutschke

formand næstformand